MÄRTRITE HÄÄL
MÄRTER: 1. Usu pärast kannatav inimene 2. Inimene, kes sureb usu eest
Tänapäevalgi kiusatakse kristlasi taga
Väärkoheldakse
Vangistatakse
Piinatakse
Iga päev
"Pidage meeles vange,
nagu te oleksite kaasvangid ja kurja kannatajaid,
sest ka teie olete alles maises ihus." Heebrealastele 13:3
Põhja- ja Lõuna-Korea juhtide vahel toimus ajalooline kokkusaamine
2018. aasta aprillis.
Selle käigus arutleti ka rahu sõlmimisest
ja sõjaolukorra lõpetamisest kahe maa vahel.
2020. aasta suvel muutus olukord aga taas pingeliseks
ja see on esitanud suuri väljakutseid ka Märtrite Hääle tegevusele Koreas.
Tänases saates tulebki juttu
Koread puudutavatest akuutsetest teemadest
ja teemat lahkavad Ilpo Jokimäki ja Sari Palomäki.
Tere tulemast vaatama saadet "Märtrite hääl"!
Ja tere tulemast ka me peatoimetajale Ilpo Jokimäele!
Tänan! Rõõm olla siin.
Räägime täna Koreas toimunud sündmustest
ja sellest, kuidas need on mõjutanud Märtrite Hääle tööd Koreas.
Ühtlasi kuuleme ka tervituse meie Korea töö juhilt Ericult.
Aga räägime alustuseks Lõuna- ja Põhja-Korea taustast.
Lõuna-Korea on demokraatlik vabariik,
kus u 30% elanikest on kristlased, nii nagu ka u 30% on budistid.
Aga u 46% lõunakorealastest ei järgi mingit usundit.
Põhja-Korea aga on olnud aastaid maa,
kes on kõige enam kiusanud kristlasi taga
ja seal valitseb täielikult omaette maailmavaade.
Mida see maailmavaade endast kujutab?
Tegu on Põhja-Korea omapoolse versiooniga kommunismist
mille maa omaaegne rajaja Kim Il-sung lõi.
Poliitiliselt tähendab see täiesti sõltumatut riiki.
Seda nii poliitiliselt, sõjaväeliselt kui majanduslikult.
Ja kuigi tegu on kommunismiga,
kus võim peaks otsekui olema rahva käes,
on tegelikult tegu väga võimsa diktatuuriga.
Ehk siis kogu riik on täielikult oma juhi meelevalla all
ja vaid teda peab kummardama ning talle kuuletuma.
Nii räägitaksegi seal,
et rahvas on kui keha ja juht kui ajud, kes juhib oma "keha".
Ja eks seda ole ka sealses elus näha.
Kuid kogu lool on ka teine pool, mida meie meedias väga ei puudutata
ja mis puudutab nö usulist pitserit kogu selles maailmavaates.
Põhja-Korea oli kunagi tõeliselt kristlik maa,
kus oli palju kristlikku.
Riigi rajaja Kim Il-sungi ema oli kõva kirikus käija,
aga ta jäi seal sageli magama,
mispeale poeg imestas, et mida ta seal kirikus magamas käib.
Aga suure pere emana oli see ainus paik, kus ta leidis rahu
ja nii jäi ta seal ka kergesti tukkuma.
Nii mõtles Kim, et usk peab olema midagi sellist,
mis hoiab ikka rahva ärkvel, mitte ei lase neil magama jääda.
Nii võttiski ta ametisse saades ise Jumala koha,
kandes hoolt ka rahva usulise teenimise eest.
Nii loodi oma süsteem,
kus peaaegu on isegi kristlikud elemendid sees.
Neil on nö oma 10 käsku ehk 10 põhiväärtust.
Esimene neist on:
"Ära kunagi kummarda kedagi rohkem kui Kim Il-sungi."
On ikka alles lugu!
See kehtib endiselt.
Kuigi see Kim Il-sung suri 94-aastaselt,
siis ta omab endiselt kui igavese presidendi
ja suure juhi staatust.
Isegi, et järgnevad juhid on proovinud saavutada ka sarnast positsiooni.
Kui aga toimus riigipööre,
muudeti kirikud kultuuri- või uurimiskeskusteks.
Kristlikud laulud aga, mis tänagi kõlavad viisi poolest tuttavalt,
muudeti oma lauludeks
ja nende abil ülistatakse nüüd oma suurt juhti.
Kirikud on küll kasutuses, aga kultuurikeskustena,
kus kõigil on kohustus igal pühapäeval käia.
See on selline enese sisse vaatamise koht.
Ühtlasi lauldakse seal neid "kirikulaule"
ülistuseks oma suurele juhile.
Uuritakse tema poolt antud käske ja seal on isegi oma jutlus ehk kõne.
Ehk siis, seal on esindatud kõik jumalateenistuse elemendid
ja kellelgi meist oleks seal ikka väga kummaline olla.
Ja kuigi seal on ühtpidi kõik ateistid,
on seal samas palju müstikaga seonduvat.
Nii on paljud näinud pilti,
kus valitseja Kim - vahet pole, kes neist,
on Paektu pühal mäel valge hobuse seljas
ja mägi veidi kui kiirgab valgust.
Selle kuvandiga on seotud palju erinevaid lugusid.
Kim ChÆong-il'i kohta - see keskmine, on näiteks selline legend,
et tema sündis seal Paektu mäel
ja täht süttis taevas,
valgustades seda kohta, kus beebi Kim sündis.
Lisaks sellele olla seal sündinud veel teisigi müstilisi asju
nagu mäe kiirgamine jne.
Igasugu kummalised lood.
Sama lugu tema surmaga.
Legendi kohaselt olla taevas muutunud punaseks,
lumi lakkas sadamast ja jää pragunes.
Kõik sellised asjad, millest võime Piiblistki lugeda.
Tõusis suur torm ja tekkisid kõrged lained.
Et siis loodus oli igatpidi kaasatud nii Kimi ellu kui ka surma.
Väga võimas uskumus,
mida inimestega iganädalaselt jagatakse.
Mida see kõik aga kristlaste jaoks tähendab,
kuna Põhja-Koreas on ju igati toimiv põrandaalune kogudus,
kus inimesed saavad ka päästetud.
Õnneks vastab see tõele,
samas kui kristlus on ju täielik vastand sellele inimkultusele
ehk Kimi kummardamisele.
Seettõttu vihatakse seal ristiusku ka kõige rohkem.
Sest ristiusk ju vabastab inimest, andes talle tuleviku suhtes lootust
ja äratades inimese sisemust mõtlema iseseisvalt.
See aga on toonud kaasa suure viha ristiusu vastu
ja tinginud selle, et Põhja-Korea on väga pikalt olnud maa,
mis on kõige vihameelsem kristlaste suhtes
ja püüab hävitada kristlasi kõige täiega.
Kui mõelda sellele, et Maailmasõdade ajal
olid nii Saksamaal kui Poolas koonduslaagrid,
kus hävitati 6 miljonit juuti,
siis maailma juhid räägivad kui ühest suust,
et midagi sellist ei tohiks enam iialgi juhtuda.
Samas kui tegelikkuses
toimivad Põhja-Korea koonduslaagrid kõige täiega.
Sinna viiakse kõik kristlased, kes ei naase sealt enam kunagi.
Nad leiavad oma lõpu seal.
Tegu on täpselt samasuguste laagritega,
kui mis olid natsi-Saksamaal.
Ja samas istub Põhja-Korea esindaja ÜRO's,
rääkides kaasa inimõiguste kaitsmise teemadel.
Kuigi Põhja-Korea on kristlaste suhtes kõige vihameelsem maa,
on ometi saadud sinnagi levitada evangeeliumi,
tehes seda läbi väga kitsa riigipiiri.
Samas on seda tehtud hoopis teisel moel kui mujal maailmas.
Millist tööd Korea Märtrite Hääl teeb, et jõuda põhjakorealasteni?
Seda nii Põhja-Korea siseselt, kui ka väljaspool seda.
Sealne Märtrite Hääle töö on väga mitmekülgne.
Nagu ütlesid, on töövõtted selleks hoopis teistsugused kui tavaliselt.
Jumal on avanud Märtrite Häälele sellise imelise võimaluse,
kus meil on otseühendus ühe sealse põrandaaluse kogudusega
Nii kuuleme otse nende endi käest,
mida sealsed raskustes ja kannatustes elavad kristlased vajavad.
Paljude jaoks võib olla üllatav, et nad ei küsi üldse raha vms.,
vaid nad soovivad hoopis Piibleid.
Nad ütlevad: "Saatke meile Piibleid ja võimalikult palju."
Ühtlasi vajavad nad raadiosaateid,
kust nad kuulevad nii õpetust kui ka evangeeliumi.
Nii saadamegi neile Piibleid - nii maad-, merd- kui õhkupidi.
Kasutame erinevaid viise, et saada need üle range piirikontrolli.
Lennutame jätkuvalt suuri õhupalle üle piiri,
mille sees on Piiblid ja kuuldevahendid.
Inimesed on need ka kätte saanud
ja me oleme saanud head tagasisidet, et need on kulunud igati marjaks ära.
Teine osa me tööst on siis need raadiosaated,
mis meile võivad ehk tunduda pisut vanaaegsetena,
kuid nende jaoks on need tõeliselt olulised ja kasulikud.
Lugesin just hiljaaegu ühte tunnistust,
kuidas ühe pere isa ja tütar kuulasid öösiti salaja neid saateid.
Jagasid veel omavahel kõrvaklappe - üks kuulas ühest, teine teisest klapist,
kuuldes Jumala Sõna ja mõistes, et see on see tõde,
mille järele nad on igatsenud.
Ja eks seal ole veel viise, kuidas me põhjakorealasteni jõuame.
Neid lahkub ka jätkuvalt oma maalt.
Nii näiteks tegutseb Märtrite Hääl
ka Hiinas elavate põhjakorealaste seas,
jõudes nendeni, aidates neid
ja puudutades neid Jumala armastusega.
Lõuna-Koreas on pagulaskeskused põhjakorealaste jaoks
ja lisaks sellele ka Märtrite Hääle keskus,
kus ristiusu vastu huvi tundjad saavad tulla kuulama.
Päris paljud neist saavad ka kristlaseks
ja hakkavad kasvama usus,
peale mida päris suur hulk neist soovib minna
ja jagada seda sõnumit ka oma kaasmaalastele.
Nii läheb evangeelium taas edasi.
Ehk siis väga mitmekülge töö.
Üks tähendusrikkamaid töid väljaspool Koread
on vast see Hiinas tehtav töö.
Samas, praegusel koroona pandeemia ajal,
on seal ka omad väljakutsed.
Paljud põhjakorealased, kui nad põgenevad oma maalt,
nad põgenevad Hiinasse.
Või nad lähevad Hiinasse nö "sisseoste tegema" ja...
Piirivalve on äärmiselt tugev, kuigi üle piiri saab ikka liikuda.
Samas ei soovi Hiina neid kuidagi
ja nad ei saa ka Hiinas nö ID kaarti, mis on seal hädavajalik.
Nad ei saa midagi osta ja on seetõttu suurtes raskustes,
sest nad ei saa osta kõige elementaarsemaidki asju.
Ja samas ei saa nad ka enam tagasi Põhja-Koreasse minna,
sest kui varasemalt oli nii,
et "pakku pagejad" saadeti koonduslaagritesse,
siis nüüd lastakse nad hoobilt maha.
See on siis konkreetselt seotud koroona pandeemiaga? - Just.
Kardetakse, et nad võivad üle piiri tuua viiruse kaasa
ja seetõttu nad lastaksegi kohe maha.
Ja kuna poliitiline olukord on muutunud,
siis nad ei pääse enam ka Lõuna-Koreasse,
kes neid muidu varem vastu võtsid.
Tänu aga saate algul mainitud riikide vahelistele nõupidamistele,
on Lõuna-Korea poliitiline suund muutunud
ja nii ei taha nad enam põhjakorealasi vastu võtta.
Nii ei pääse enam Põhja-Koreast pagenud inimesed
nende pagulaskeskustesse
ja on seetõttu väga raskes seisus.
Märtrite Hääl osutab neil aladel valdavalt vaid vaimulikku abi,
kuigi sellistes oludes
oleme hakanud jagama ka toidu- ja ravimiabi,
püüdes aidata nii nagu saame.
Oleme jaganud ka kaitsemaske. - Tõsi, oleme saatnud ka maske.
Seal on muidugi teisigi organisatsioone, kes aitavad,
aga nende tegevus on koroona tõttu jäänud toppama.
Nii on Märtrite Hääl hetkel ainus, kes on suutnud jätkata oma tegevust
ja vajadusi, mida katta, on palju.
Samas usun, et kui tulevikku vaadata, on selle kõige üle ka suur õnnistus.
Selle üle, et saame praegu aidata ja jagada põhjakorealastele ka Piibleid
mis iganes kontakt meil nendega tekkib.
Nüüd aga kuuleme tervituse Lõuna-Koreast,
mille toob meile sealne Märtrite Hääle töö juht Eric Foley.
Ta räägib meile sealsete olukordade muutumisest
ja sellest, kuidas see on mõjutanud Korea Märtrite Hääle tööd.
Tere! Mina olen Eric Foley Korea Märtrite Häälest.
Siinkohal väike ülevaade meie tegevusest Koreas,
mis puudutab õhupallide lennutamist, raadiosaateid
ja põhjakorealastest ülejooksikute õpetamist.
Oleme tegutsenud Koreas 18 aastat,
kogedes suurt vastuseisu Põhja-Korea poolt.
Sel aastal aga oleme kogenud vastuseisu
ka Lõuna-Korea võimude poolt.
Olukord on mitmes mõttes keeruline, sest uusi seadusi, millele viidata, pole
ja ka pole suuresti muutunud avalik suhtumine.
Rääkides aga kokkuleppest Põhja- ja Lõuna-Korea vahel,
mis sõlmiti 2018. aastal
ja mis peaks sillutama teed poliitilisele rahule kahe maa vahel,
siis see valmistab küll muret.
Nii Põhja- kui Lõuna-Korea juhid kohtusid 2018. aasta aprillis
ja ma olin just siis Soomes, kohtudes teie inimestega.
Nende kohtumise eesmärk oli leida vastus küsimusele,
kuidas saavutada rahu nende kahe maa vahel.
Üks Põhja-Korea seisukohti ja uskumusi oli,
et Lõuna-Korea valitsus peab võtma vastutuse
ja kontrollima kõikvõimalikke Põhja-Korea vastaseid sõnumeid.
Kahjuks kuuluvad Märtrite Hääle sõnavõtud
samuti nende sõnumite alla.
Nagu teate, pole me sõnumid poliitilised.
Me pole ei humanitaarabi- ega ka inimõiguste organisatsioon.
Meie eesmärk on toetada Põhja-Korea põrandaalust kogudust
ja varustada neid kõige vajalikuga evangeelseks tööks,
milleks Jumal on neid kutsunud.
Nii näiteks saadame me sinna suurte õhupallidega Piibleid.
Ühtlasi edastame me raadiosaateid nii lühilainepikkuse kui AM kaudu.
Ühtlasi koolitame me välja Põhja-Koreast põgenenud inimesi,
et ulatuda misjonäridena oma kaasmaalasteni,
kus iganes nad neid ka kohtavad.
Olgu siis Põhja-Korea-Hiina piiril, Venemaal, Mongoolias,
Kagu-Aasias ja isegi Lähis-Idas.
Kõik need me tegevused
keskenduvad täielikult Jeesuse Kristuse evangeeliumile,
mis valmistab Põhja-Koreale suuremat peavalu,
kui ükskõik, milline poliitiline sõnum.
Seetõttu rõhutaski Põhja-Korea valitsus
sel aastal nii tugevalt Lõuna-Korea valitsusele,
et nad peavad tegema lõpu sellistele tegevustele.
Nende esmane sihtmärk on olnud meie õhupalli lennutamised.
Oleme kogenud selles osas sel aastal väga tugevat vastuseisu
Lõuna-Korea võimude poolt.
Nad kasutavad meie vastu seadusi,
mis tavaolukorras puudutavad jäätmete tekitamist, välireklaami
ja isegi rahva turvalisust,
mis muidu on seotud tsunamide või muude ilmastikunähtustega.
Nad kasutavad kõiki neid seadusi, et takistada me õhupallide lennutamist
Me ei ole kedagi põlgav organisatsioon
ja me ei protesti kellegi-millegi vastu.
Samas oleme 18 aastat kogenud vastuseisu
me õhupallide lennutamisele
ja see aasta pole mingi erand.
Lihtsalt praeguse vastuseisu olemus on ehk tõsisem kui kunagi varem.
Rääkides isiklikult endast,
siis lähtuvalt eelmainitud seadustest
on mulle esitatud neli kuriteosüüdistust
ja hetkel käib uurimine.
Kuid olles näinud seda kõike ennegi,
teame me kogu Märtrite Hääle töö põhjal -
olgu see siis Koreas kui kõigis teisteski maades,
et asudes toetama tagakiusatud kogudust
ja tehes sellega koostööd,
saad ka kogema vastuseisu.
Vahet pole, kus maal sa oled.
Soome teab seda oma ajaloost ja tagakiusatud kristlastest
enam kui hästi.
Nii et suur tänu, et jätkate meie eest palvetamist!
Me ei karda midagi, sest me lootus on Jeesuses Kristuses,
mitte poliitilistes muutustes või positiivses kohtulahendis.
Me usume, et kõik pöördub heaks,
nii nagu see on igal aastal me teenistuses pöördunud,
et saaksime jätkata koostööd
Põhja-Korea põrandaaluse kogudusega.
Oleme lähikuudel valmis rünnakuteks me raadio- ja õpetustöö vastu
siin, Lõuna-Koreas.
Kuid võite olla kindlad, et me jätkame oma tegevust,
olles küll kuulekad seaduse täitjad,
aga samas sõnakuulelikud vaid Jeesusele,
olles valmis ka kannatama ükskõik, milliseid tagajärgi.
Olgu siis seaduslikult või avalikult.
Aitäh, et olete palveis meiega
ja toetate Märtrite Hääle projekte nii Põhja-Koreas kui üle maailma,
et Jeesuse nimi saaks austatud.
Eric Foley ütles,
et Märtrite Hääl on tegutsenud põhjakorealaste aitamise nimel
juba üle 18 aasta.
See pole kunagi olnud lihtne ja vastuseisu kogetakse igal aastal.
Kuid vastuseisu kogetaksegi alati,
kui tehakse midagi tagakiusatud koguduse heaks.
See kehtib ükskõik, kus kohas.
Ometi hakkas Korea õhustik peale 2018. aastat muutuma.
Räägime siis lähemalt, mis tol aastal juhtus,
mis on avaldanud mõju Märtrite Hääle tegevusele.
2018. aastal toimus siis tippkohtumine Põhja- ja Lõuna-Korea vahel.
Kummagi maa juhid kohtusid esimest korda üle pika aja.
Algul kevadel ja siis hiljem veel ka suvel.
See lähendas mõlemaid maid, mis oli muidugi tore.
Hiljem liitus kogu looga veel ka president Donald Trump
ja kogu loost loodeti palju head.
Loodeti, et üleüldine hoiak üksteise suhtes muutub
ning lõppeks üksteise kallal nokkimine.
Põhja-Koreal olid väga ranged nõudmised,
et lõpetataks igasugune propaganda,
mida hakatigi siis vastastikku lõpetama.
Kuid see kurb lugu selle kõige juures nagu Eric ka mainis, on see,
et ka Märtrite Hääle tööd nähakse propagandana.
Nagu näiteks see üle piiri õhupallidega Piiblite lennutamine.
Lõuna-Korea püüab nüüd täita Põhja-Korea soovi
ja takistada seetõttu ühel või teisel moel
Märtrite Hääle tööd.
Kuna see aga pole viimase paari aasta jooksul
väga hästi õnnestunud,
on Põhja-Korea hakanud jälle oma negatiivset poolt näitama.
Meie töö jaoks aga tähendab see seda,
et nii üllatavas kohas nagu Lõuna-Korea,
mis on igati liberaalne ja avatud riik,
on Märtrite Hääl sattunud kahjuks ametnike hammaste vahele
ja uurimise alla.
Ericut, kes äsja video vahendusel kõneles,
on mitmeid kordi üle kuulatud, mis on olnud väga ebameeldivad.
Neid jälitatakse nii kodus kui tööpaigas,
püüdes leida neis mingitki eksimust.
Õnneks pole seda küll leitud, sest järgime igati seadusi.
Kuid nad püüavad leida kõikvõimalikke viise,
kuidas takistada nii Piiblite levitamist kui muudki Märtrite Hääle tööd.
See on meie jaoks täiesti üllatav olukord,
sest jutt käib Lõuna-Koreast, kes püüab takistada kristlikku tegevust
Eks see puuduta muidugi kõiki protestante,
kes teevad kristlikku tööd.
Lõuna-Koreas on võtnud maad protestante vihkav suundumus,
mistõttu näiteks koroona pandeemia ajal
kästi protestantlikud kirikud kinni panna.
Maal, kus asub tegelikult kogu Aasia kristliku töö keskus.
Seal on tohutult suuri kogudusi
ja sünnib Jumala imesid ning erakordseid asju.
Nüüd aga on kästud kogudused kinni panna,
samas kui kõik teised üksused saavad olla lahti.
Katoliiklased ja budistid võivad oma uksed lahti hoida
ja korraldada igasugu suurüritusi, ilma, et see kedagi häiriks.
Kuid protestandid on jäänud neile ette ja misjonitöö on muutunud raskemaks.
Kuid tänu Jumalale,
kes on Märtrite Hääle eest kandnud hoolt selliselt,
et me töö on võinud jätkuda kogu selle aja.
Eks see töö jätkugi kogu aja, ükskõik, mis.
Eric Foley on kirjutanud ka raamatu: "Kolme põlvkonna usk".
Räägi palun sellest veidi lähemalt.
Tegu on väga huvitava, samas õhukese raamatuga,
mida on lihtne lugeda.
See räägib siis sellest, kuidas inimeste usk
on Põhja-Korea siseselt põlvest põlve edasi kandunud.
Me kuuleme sageli lugusid nendest, kes on põgenenud Põhja-Koreast
ja leidnud siis mingil hetkel Jeesuse.
See lugu aga räägib sellest,
kuidas sõnum Jeesusest on kandunud edasi põlvest põlve
ja kuidas nad vaatamata hirmu all elamisele
on jätkanud evangeeliumi kuulutamist.
Erakordne raamat!
See on tõesti uskumatu lugu.
Raamat maksab 20 eurot
ja seda võib tellida E-posti teel info@vomfinland.fi
Ühtlast võite sealt tellida soomekeelset Märtrite Hääl ajakirja,
mis räägib tagakiusatud koguduste olukorrast
eriapigus üle maailma.
Me kevadises numbris on ka põhjalik info
just nimelt Korea olukorra kohta.
Nii et tellige see endale aadressilt: info@vomfinland.fi
Eric mainis ka seal videos, et palve on ülimalt oluline.
Ilpo, kas juhiksid meid palun palvesse nii Põhja- kui Lõuna-Korea eest.
Rõõmuga.
Aitäh Kõikväeline Jumal,
et saame endiselt levitada Sinu evangeeliumi
ja me plaanid jõuda põhjakorealasteni, on läinud täide.
Palume, et Su riik tuleks ja Su tahtmine sünniks
nii Põhja- kui Lõuna-Koreas
ja kõik sealsed elanikud võiksid vabalt tõsta kõrgeks Sinu nime
Aamen.
Suur tänu sulle, Ilpo,
selle huvitava ülevaate eest Koreas toimuva kohta.
Jäägu see teema me kõigi palvetesse
ja palugem ikka nii Põhja- kui Lõuna-Korea eest,
kui ka kogu Märtrite Hääle töö eest.
Olge õnnistatud!
Tõlge: Anne-Ly Raukas